Държавен вестник, бр. 54, 2002 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  54
органа, който е издал пропуска, и го отнемат. В
тези случаи пропускът се връща на органа, кой-
то го е издал, в 7-дневен срок.
(4) Началникът на ГКПП или упълномоще-
но от него длъжностно лице от службата за гра-
ничен паспортно-визов контрол може да отнеме
пропуска в случаите по ал. 3 при извършено
престъпление или нарушение, както и в случаи-
те на неправомерното му ползване. За отнема-
нето на пропуска се уведомява ръководителят
на съответната служба за граничен контрол.
(5) Отказът за издаване на пропуск и отне-
мането на издаден пропуск не подлежат на об-
жалване.
Чл. 15. Органите за граничен контрол не
могат да посещават зоните на ГКПП в извънра-
ботно време освен по изрична заповед на съот-
ветния ръководител.
Г л а в а  т р е т а
ОСНОВНИ ЗАДАЧИ НА ОРГАНИТЕ ЗА
ГРАНИЧЕН КОНТРОЛ, ОСЪЩЕСТВЯВА-
НИ НА ГКПП
Раздел I
Задачи на органите за граничен паспортно-
визов контрол
Чл. 16. Органите за граничен паспортно-
визов контрол на Министерството на вътреш-
ните работи изпълняват следните задачи:
1. осъществяват граничен паспортно-визов
контрол на лица и транспортните средства,
преминаващи през границата на Република
България;
2. разкриват, разследват и предотвратяват
престъпления и нарушения против сигурността
на държавната граница и паспортно-визовия
режим на територията на граничните контрол-
но-пропускателни пунктове;
3. издават визи на границата при условията
на чл. 9, ал. 6 от Закона за чужденците в Репуб-
лика България;
4. разкриват и противодействат на организи-
рани канали за нелегално преминаване на дър-
жавната граница, контрабанда и трафик на хора;
5. разкриват и задържат нарушители на дър-
жавната граница, издирвани лица и транспорт-
ни средства на територията на ГКПП;
6. извършват проверка за взривни вещества,
огнестрелни оръжия и други общоопасни сред-
ства на лица и транспортни средства при пре-
минаване на държавната граница;
7. изпълняват принудителни административ-
ни мерки, когато това е предвидено в закон;
8. осъществяват и други дейности, възложе-
ни им със закон или с международен договор.
Раздел II
Задачи на органите за граничен митнически
контрол
Чл. 17. Органите за граничен митнически
контрол на Министерството на финансите из-
пълняват следните основни задачи:
1. осъществяват митнически надзор и конт-
рол върху стоките, превозните средства и лица-
та в зоните на ГКПП;
2. изчисляват, събират или изискват обезпе-
чаването на митните сборове и другите публич-
ни държавни вземания, събирани от митничес-
ките органи;
3. прилагат в рамките на своята компетент-
ност тарифните мерки и мерките на търговска-
та политика на Република България;
4. организират и осъществяват дейността за
предотвратяване и разкриване на митнически-
те и валутните нарушения и престъпления при
условия и по ред, определени в Наказателно-
процесуалния кодекс;
5. организират и осъществяват дейността за
предотвратяване и разкриване на незаконния
трафик на наркотични вещества и прекурсори;
6. прилагат мерки за закрила на права върху
интелектуалната собственост;
7. осъществяват и други дейности, възложе-
ни им със закон.
Раздел III
Задачи на органите за граничен санитарен
контрол
Чл. 18. Органите за граничен санитарен кон-
трол на Министерството на здравеопазването
изпълняват следните основни задачи за предпаз-
ване на страната от внасяне и разпространяване
на особено опасни заразни болести и синдроми,
които имат международно здравно значение:
1. контрол на лицата и транспортните сред-
ства по отношение на необходимите докумен-
ти, регламентирани в Наредбата за граничния
санитарен контрол на Република България;
2. контрол на транспортните средства по
отношение на санитарно-хигиенното им състо-
яние и при наличие на нарушения—даване на
съответни предписания;
3. предписване и контролиране извършване-
то на дератизация, дезинсекция и дезинфекция
на самолети, кораби и влакове, извършващи
международни пътувания;
4. изолация на болен или съмнително болен
от особено опасни заразни болести и на негови-
те контактни;
5. осигуряване транспортирането на болен и
съмнително болен от особено опасна заразна бо-
лест в най-близкото инфекциозно отделение или
клиника в лечебно заведение за болнична помощ;
6. провеждане на други ограничителни мерки,
разпоредени от Министерството на здравеопаз-
ването, при възникнала епидемична обстановка;
7. осъществяват и други дейности, възложе-
ни със закон.
Раздел IV
Задачи на органите за граничен ветеринар-
номедицински контрол и карантина
Чл. 19. Органите за граничен ветеринарно-
медицински контрол на Министерството на
земеделието и горите изпълняват следните ос-
новни задачи: